Likumprojekts

### Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm

### dienesta gaitas likumā

Izdarīt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (Latvijas Republikas Saeimas un Ministru Kabineta Ziņotājs, 2006, 14.nr.; 2008, 12., 16.nr.; 2009, 2., 3., 9., 10., 14.nr.; Latvijas Vēstnesis, 2009, 196.nr.; 2010, 47., 205.nr.; 2011, 148.nr.; 2012, 189.nr.; 2014, 57.nr.) šādus grozījumus:

1. Papildināt 2.panta otro daļu pēc vārdiem „Drošības policija” ar vārdiem „Iekšējās drošības birojs”.
2. Papildināt 9.panta otro daļu pēc vārdiem „Drošības policijas” ar vārdiem „Iekšējās drošības biroja”.
3. papildināt Pārejas noteikumus ar 18.punktu šādā redakcijā:

“18. Līdz 2019.gada 31.decembrim Iekšējās drošības birojā:

1) ņemot vērā dienesta nepieciešamību, dienestā var pieņemt personu, kura vecāka par 40 gadiem un kurai ir vismaz divu gadu iepriekšējā pieredze noziedzīgu nodarījumu izmeklēšanā vai operatīvās darbības pasākumu veikšanā;

2) dienestā pieņemtajām amatpersonām piešķir šādas speciālās dienesta pakāpes:

1) virsleitnants — ja personai ir divu un vairāk gadu iepriekšējā pieredze noziedzīgu nodarījumu izmeklēšanā vai operatīvās darbības pasākumu veikšanā;

2) kapteinis — ja personai ir piecu un vairāk gadu iepriekšējā pieredze noziedzīgu nodarījumu izmeklēšanā vai operatīvās darbības pasākumu veikšanā;

3) majors — ja personai ir deviņu un vairāk gadu iepriekšējā pieredze noziedzīgu nodarījumu izmeklēšanā vai operatīvās darbības pasākumu veikšanā;

4) pulkvežleitnants — ja personai ir 14 un vairāk gadu iepriekšējā pieredze noziedzīgu nodarījumu izmeklēšanā vai operatīvās darbības pasākumu veikšanā;

3) dienestā pieņemtajai bijušajai Iestādes amatpersonai saskaņā ar šā likuma 23.panta otro daļu var atjaunot iepriekšējo speciālo dienesta pakāpi, ja tā ir augstāka par šā likuma Pārejas noteikumu 18.punktā 2.punktā noteikto speciālo dienesta pakāpi.

4) dienestā pieņemtajām amatpersonām izdienā ieskaita iepriekšējo pieredzi noziedzīgu nodarījumu izmeklēšanā vai operatīvās darbības pasākumu veikšanā.”

Likums stājas spēkā 2015.gada 1.decembrī.

Iekšlietu ministrs R.Kozlovskis

Vīza: valsts sekretāre I.Pētersone - Godmane

13.11.2014. 18:15

296

Dz.Rancāne

67219419, dzintra.rancane@iem.gov.lv